Μελέτη της έκφρασης της ογκοκατασταλτικής πρωτεΐνης CYLD σε νεοπλασίες πνεύμονα
Creators: name: Μόσχος, Γεώργιος Αθανασίου
Publisher: name: Aristotle University of Thessaloniki
Year: 2021
Subjects: Πρωτεΐνη CYLD
Γονίδιο Cyld
Καρκίνος του Πνεύμονα
Cylindromatosis (CYLD) Protein
Cylindromatosis (Cyld) Gene
Lung Cancer

description: Ο Μη Μικροκυτταρικός Καρκίνος του Πνεύμονα (ΜΜΚΠ) αποτελεί ιδιαίτερο πρόβλημα δημόσιας υγείας παγκοσμίως, καθώς αποτελεί κύριο αίτιο θανάτου από νεοπλασματικά νοσήματα. Η κατανόηση των μηχανισμών παθογένειας και των μοριακών χαρακτηριστικών του ΜΜΚΠ είναι απαραίτητα για την καλύτερη και εξατομικευμένη προσέγγιση κάθε ασθενούς. Η πρωτεΐνη CYLD είναι μια ογκοκατασταλτική πρωτεΐνη με δράση αποουβικουιτινάσης, που εξειδικεύεται στην υδρόλυση αλυσίδων πολυουβικουιτίνης που συνδέονται είτε γραμμικά είτε μέσω λυσίνης 63. Η CYLD, μέσω της ενζυμικής της δράσης, συμμετέχει στην αρνητική ρύθμιση σηματοδοτικών μονοπατιών όπως είναι τα μονοπάτια του NF-κB, Akt, p38, Wnt και της JNK. Μέσω της εμπλοκής της στη σηματοδότηση, η CYLD παίζει ρόλο στη ρύθμιση φυσιολογικών διεργασιών, που περιλαμβάνουν την κυτταρική επιβίωση και διαίρεση, την ανοσοαπόκριση, τη φλεγμονή και τη κυτταρική διαφοροποίηση. Επιπλέον, η λειτουργική απώλεια της CYLD έχει βρεθεί ότι συμβάλλει στην ογκογένεση. Αντικείμενο της παρούσας διατριβής είναι η ανάλυση της έκφρασης της CYLD σε ασθενείς διαγνωσμένους με ΜΜΚΠ, με απώτερο σκοπό την αποσαφήνιση των μοριακών μηχανισμών που οδηγούν σε ΜΜΚΠ και την ανάπτυξη νέων προγνωστικών και θεραπευτικών προσεγγίσεων. Ανάλυση της έκφρασης του CYLD mRNA με PCR πραγματικού χρόνου (Real-Time PCR) έδειξε ότι το CYLD mRNA παρουσίασε κατά μέσο όρο ελάττωση της έκφρασής του 6,8 φορές σε δείγματα καρκινικού ιστού σε σύγκριση με δείγματα φυσιολογικού ιστού. Σε προκαταρκτικά πειράματα ανοσοαποτύπωσης κατά Western, ανιχνεύτηκε η πρωτεΐνη CYLD, καθώς και μια τροποποιημένη μορφή της σε φυσιολογικό ιστό, ενώ δεν ήταν παρούσα στον αντίστοιχο καρκινικό ιστό. Συνεπώς, η μείωση των επιπέδων CYLD mRNA, καθώς και η τροποποίηση ή η πλήρης εξάλειψη της πρωτεΐνης CYLD είναι πιθανό να συμβάλουν στην ανάπτυξη και εξέλιξη του ΜΜΚΠ.
description: Non-Small Cell Lung Cancer (NSCLC) is a major public health problem worldwide, as it is a leading cause of cancer-related deaths. Understanding the molecular mechanisms leading to NSCLC is essential for the best and individualized therapeutic approaches. The tumor suppressor CYLD is a deubiquitinase that hydrolyzes preferentially polyubiquitin chains linked linearly or via lysine 63. The deubiquitinase CYLD inhibits several signaling pathways, such as NF-κB, Akt, p38, Wnt and JNK. CYLD regulates a number of physiological processes, including survival and proliferation, immune response, inflammation and differentiation. Additionally, the loss of CYLD has been found to contribute to οncogenesis. This research work is focused on the analysis of CYLD expression in patients diagnosed with NSCLC, with the ultimate goal of characterizing the molecular mechanisms that lead to NSCLC and development of new prognostic and therapeutic approaches. Analysis of CYLD mRNA expression by Real-Time PCR, showed an average of 6.8-fold reduction in cancer tissue samples, compared to normal tissue samples. Preliminary data of protein analysis by Western Blotting detected a normal or modified form of CYLD in normal tissue, and absence of CYLD in the adjacent cancer tissue. Thus, functional loss of CYLD may contribute to the development and progression of NSCLC.